80

གཉིས་པ་ནས་འཆལ་བའི་ཚུལ་ཁྲིམས་དང་ཐེག་དམན་ཡིད་བྱེད་ཀྱི་རྩོལ་
བའི་དྲི་མ་དང་བྲལ་བའི་རྒྱུ་མཚན་གྱིས་དེ་ལྟར་བརྗོད་པའི་ཕྱིར།
གསུམ་པ་ལ་འོད་བྱེད་པ་ཞེས་བརྗོད་པའི་རྒྱུ་མཚན་ཡོད་དེ། ས་གསུམ་
པ་ནས་ལུས་སྲོག་ལ་མི་ལྟ་བར་རང་ཉིད་ཀྱིས་ལུང་གི་ཆོས་འཚོལ་བ་ལ་
འབད་ཅིང་གདུལ་བྱ་གཞན་རྣམས་ཆོས་ཀྱི་སྣང་བས་ཚིམ་པར་བྱེད་པའི་རྒྱུ་
ས་བཞི་བར་བྱང་ཆུབ་ཀྱི་ཕྱོགས་དང་
མཚན་གྱིས་དེ་ལྟར་བརྗོད་པའི་ཕྱིར། ས་བཞི་བ་ལ་འོད་འཕྲོ་བ་ཞེས་
བརྗོད་པའི་ རྒྱུ་མཚན་ ཡོད་དེ།
མཐུན་པའི་ཆོས་བསྟན་པའི་སྒོ་ནས་རང་གི་ངོ་སྐལ་གྱི་སྒྲིབ་གཉིས་སྲེག་
པར་བྱེད་པའི་ ཡེ་ ཤེས་ཀྱི་འོད་མེ་ལྟར་འཕྲོ་བའི་ རྒྱུ་ མཚན་ གྱིས་ དེ་ ལྟར་
བརྗོད་པའི་ཕྱིར། ས་ལྔ་བ་ལ་སྦྱང་དཀའ་བ་ཞེས་བརྗོད་པའི་རྒྱུ་མཚན་
ཡོད་དེ། · སེམས་ཅན་སྨིན་པར་བྱེད་པ་དང་། དེ་བྱེད་པའི་ཚེ་གདུལ་
བྱའི་ལོག་སྒྲུབ་ལ་བཟོད་པར་དཀའ་བ་དེ་ལ་བློ་ ལྡན་བྱང་ཆུབ་སེམས་་་
དཔའ་ས་བཞི་བ་མན་ཆད་ཀྱིས་སྦྱོང་དཀའ་བ་ཡིན་ལ། ལྔ་བ་འདིར་
སྦྱོང་ནུས་པའི་རྒྱུ་མཚན་གྱིས་དེ་ལྟར་བརྗོད་པའི་ཕྱིར། ས་དྲུག་ལ་མངོན་
དུ་གྱུར་པའི་ས་ཞེས་བརྗོད་པའི་རྒྱུ་མཚན་ཡོད་དེ། རྟེན་འབྲེལ་ལུགས་
འབྱུང་དུ་བསྒོམ་པས་འཁོར་བ་ལས་ལྡོག་པ་མངོན་དུ་གྱུར། རྟེན་འབྲེལ་
ལུགས་ལྡོག་ཏུ་བསྒོམ་པས་མྱང་འདས་ལ་མངོན་དུ་ཕྱོགས་པའམ་མངོན་དུ་
གྱུར་བའི་རྒྱུ་མཚན་གྱིས་དེ་ལྟར་བརྗོད་པའི་ཕྱིར། ས་བདུན་པ་ལ་རིང་
དུ་སོང་བ་ཞེས་བརྗོད་པའི་རྒྱུ་མཚན་ཡོད་དེ། ལམ་ཡུན་རིང་དུ་བསྒོམ་
པ་ལ་བརྟེན་ནས་མཚན་བཅས་རྩོལ་བཅས་ཀྱི་ལམ་མཐར་ཐུག་པ་དང་།
བགྲོད་པ་གཅིག་པའི་ལམ་གཉིས་འབྲེལ་བའི་རྒྱུ་མཚན་གྱིས་དེ་ལྟར་བརྗོད་
པའི་ཕྱིར། ས་བརྒྱད་པ་ལ་མི་གཡོ་བ་ཞེས་བརྗོད་པའི་རྒྱུ་མཚན་ཡོད་དེ།
81

ས་བརྒྱད་པར་མཚན་མ་དང་བཅས་པའི་འདུ་ཤེས་དང་། མཚན་མེད་
རྩོལ་བཅས་ཀྱི་འདུ་ཤེས་གཉིས་ཀྱིས་རྒྱུ་མཚན་གྱིས་དེ་ལྟར་བརྗོད་པའི་ཕྱིར།
ས་དགུ་པ་ལ་ལེགས་པའི་བློ་གྲོས་ཞེས་བརྗོད་པའི་རྒྱུ་མཚན་ཡོད་དེ། སོ་
སོ་ཡང་དག་པར་རིག་པའི་བློ་གྲོས་ཞེས་བརྗོད་པའི་བཟོད་པ་ཐོབ་པའི་རྒྱུ་
མཚན་གྱིས་དེ་ལྟར་བརྗོད་པའི་ཕྱིར། ས་བཅུ་བ་ལ་ཆོས་ཀྱི་སྤྲིན་ཞེས་
བརྗོད་པའི་རྒྱུ་མཚན་ཡོད་དེ། ནམ་མཁའ་ལ་ཆར་སྤྲིན་འཁྲིགས་ཏེ་ཆར་
ཕབ་ནས་འཇིག་རྟེག་གྱི་ལོ་ཏོག་རྒྱས་པར་བྱེད་པ་ལྟར། བྱང་སེམས་ས་
བཅུ་བ་པའི་ཤེས་རྒྱུད་ནམ་མཁའ་དང་འདྲ་བ་ལ་གཟུངས་དང་ཏིང་ངེ་
འཛིན་ ལ་ སོགས་ པའི་ ཆོས་ ཀྱི་ སྤྲིན་ འཁྲིགས་ ནས་ ཆོས་ ཀྱི་ ཆར་ ཕབ་ སྟེ།
གདུལ་བྱའི་རྒྱུད་ཀྱི་དགེ་བའི་ལོ་ཏོག་ཕུན་སུམ་ཚོགས་པར་རྒྱས་བར་བྱེད་
པའི་རྒྱུ་མཚན་གྱིས་དེ་སྟར་བརྗོད་པའི་ཕྱིར།
གཉིས་པ་སྤང་བྱ་སྤོང་ཚུལ་ནི། མཐོང་ལམ་གྱི་སྐབས་སུ་མཐོང་
སྤང་ཉོན་མོངས་བརྒྱ་དང་བཅུ་གཉིས་དང་མཐོང་སྤང་ཤེས་སྒྲིབ་བརྒྱ་དང་
བརྒྱད་སྤོང་བ་ཡིན་ལ། སྒོམ་ལམ་གྱིས་བསྡུས་པའི་ས་དང་པོ་ནས་ ས་
བཅུ་བའི་བར་དུ་ཉོན་སྒྲེབ་ལྷན་སྐྱེས་བཅུ་དྲུག་དང༌། ཤེས་སྒྲིབ་ལྷན་
སྐྱེས་བརྒྱ་དང་བརྒྱད་ཀྱི་ས་བོན་སྤོང་བའི་ཕྱིར། ཉོན་སྒྲིབ་ཀུན་བཏགས་
བརྒྱ་དང་བཅུ་གཉིས་ཡོད་དེ། འདོད་པའི་སས་བསྡུས་ཀྱི་སྡུག་བསྔལ་
མཐོང་སྤང་ཉོན་མོངས་བཅུ། ཀུན་འབྱུང་མཐོང་སྤང་ཉོན་མོངས་བཅུ།
འགོག་པ་མཐོང་སྤང་ཉོན་མོངས་བཅུ། ལམ་མཐོང་སྤང་ཉོན་མོངས་
བཅུ་དང་བཞི་བཅུ་ཡོད་པའི་ཕྱིར། རྟགས་གྲུབ་སྟེ། བདེན་པ་རེ་རེ་ལ་
དམིགས་པའི་ལྟ་བ་ལྔ་དང༌། ལྟ་མིན་ལྔ་ལྔ་སྟེ་བཅུ་ཚན་བཞི་ཡོད་པའི་
ཕྱིར། དེའི་སྟེང་དུ་གཟུགས་གཟུགས་མེད་ཀྱི་སས་བསྡུས་ཀྱི་བདེན་པ་
82

བཞི་ལ་ དམིགས་ པའི་ ཉོན་ མོངས་བཅུའི་ནང་ནས་ཁོང་ཁྲོ་ དོར་ ནས་་་་་
བརྒྱ་དང་བརྒྱད་ཡོད་དེ།
རྫས་འཛིན་རྟོག་པ་
གཟུགས་ཀྱི་སས་བསྡུས་ཀྱི་སུམ་ཅུ་རྩ་དྲུག གཟུགས་མེད་ཀྱི་སས་བསྡུས་
ཀྱི་སུམ་ཅུ་རྩ་དྲུག་སྟེ་དོན་གཉིས་ཡོད་པའི་ཕྱིར། ཤེས་སྒྲིབ་ཀུན་བཏགས་
འདོད་ པའི་ སས་བསྡུས་ཀྱི་ ཤེས་ སྒྲིབ་ཀུན་"
བཏགས་སོ་དྲུག གཟུགས་དང་གཟུགས་མེད་གཉིས་ཀྱི་སས་བསྡུས་ཀྱི་
ཤེས་ སྒྲིབ་ ཀུན་ བཏགས་ སོ་ དྲུག་ རེ་ ཡོད་ པའི་ ཕྱིར། དང་པོ་ གྲུབ་ སྟེ།
འདོད་པའི་སས་བསྡུས་ཀྱི་མཐོང་ སྤང་དུ་གྱུར་བའི་ཤེས་སྒྲིབ་འཇུག་པ་
གཟུང་རྟོག་དགུ ། ལྡོག་པ་གཟུང་རྟོག་དགུ
དགུ ། བཏགས་འཛིན་རྟོག་པ་དགུ་རྣམས་ཡོད་པའི་ཕྱིར། དེས་་་་
གཞན་གཉིས་ལ་རིགས་འགྲེ ། ཉོན་སྒྲིབ་ལྷན་སྐྱེས་བཅུ་དྲུག་ཡོད་ དེ།
འདོད་པའི་སས་བསྡུས་ཀྱི་འདོད་ཆགས་ཞེ་སྡང་ང་རྒྱལ་ཉོན་མོངས་ཅན་གྱི་
མ་རིག་པ། འཇིག་ལྟ། མཐར་འཛིན་ཏེ་དྲུག་དང༌། ཁམས་གོང་མ་
གཉིས་ཀྱི་སས་བསྡུས་ཀྱི་ཞེ་སྡང་བཏོན་ནས། གཞན་ལྔ་ལྔ་སྟེ་བཅུ་དྲུག་
ཡོད་པའི་ཕྱིར། ཤེས་སྒྲིབ་ལྷན་སྐྱེས་བརྒྱ་དང་བརྒྱད་ཡོད་དེ། ཁམས་
གསུམ་གྱི་སས་བསྡུས་ཀྱི་ཤེས་སྒྲིབ་ལྷན་སྐྱེས་སུམ་ཅུ་རྩ་དྲུག་རེ་ཡོད་པའི་
ཕྱིར། གསུམ་པ་ཡོན་ཏན་ལྷག་པའི་ཁྱད་པར་ལ། \ ཕར་ཕྱིན་ལྷག་ཚུལ་
གྱི་ཁྱད་པར། | ཡོན་ཏན་གྱི་གྲངས་འཕེལ་བའི་ཁྱད་པར། རྣམ་སྨིན་གྱི་
སྐྱེ་བ་ལེན་ཚུལ་གྱི་ཁྱད་པར། བསླབ་གསུམ་འབྲས་བུ་དང་བཅས་པ་ལྷག་
ཚུལ་ གྱི་ ཁྱད་ པར། | རྗེས་ ཐོབ་ ཏུ་ ངེས་ ཤེས་འདྲེན་ ཚུལ་ གྱི་ ཁྱད་ པར།
ཡོངས་སྦྱོང་གི་ཁྱད་པར། ས་ཐོབ་པའི་རྟ
ས་ཐོབ་པའི་རྟགས་ཀྱི་ཁྱད་པར་དང་བདུན།
དང་པོ་ནི། ས་དང་པོར་སྦྱིན་པའི་ཕར་ཕྱིན་ལྷག་པོར་ཐོབ་པ་ནས་་་
བཟུང་སྟེ་བཅུ་བར་ཡེ་ཤེས་ཀྱི་ཕར་ཕྱིན་ལྷག་པོར་ཐོབ་པའི་བར་ཡིན་པའི་
83

ཕྱིར། གཉིས་པ་ནི། ས་དང་པོའི་རྗེས་ཐོབ་ཀྱི་སྐད་ཅིག་མ་གཅིག་ལ་
-
སངས་རྒྱས་བརྒྱའི་ཞལ་མཐོང་བ། དེ་དག་གིས་བྱིན་གྱིས་བརླབས་པ་
ཤེས་པ་ཐོབ་པ། སངས་རྒྱས་ཀྱི་ཞིང་བརྒྱར་འགྲོ་ནུས། དེས་ཞིང་བརྒྱ་
སྣང་བར་བྱེད་ནུས། འཇིག་རྟེན་གྱི་ཁམས་མི་འདྲ་བ་བརྒྱ་གཡོ་བར་བྱེད་
ནུས། བསྐལ་བ་བརྒྱར་གནས་ནུས། བསྐལ་བ་བརྒྱའི་སྔོན་དང་ཕྱི་
མའི་མཐའ་ལ་ཡང་དག་པར་ཡེ་ཤེས་ཀྱི་གཟིགས་པ་འཇུག་ནུས། ཏིང་ངེ་
འཛིན་མི་འདྲ་བ་བརྒྱ་ལ་སྙོམས་པར་འཇུག་ནུས། ཆོས་ཀྱི་སྒོ་མི་འདྲ་བ་
བརྒྱ་འབྱེད་ནུས། སེམས་ཅན་བརྒྱ་སྨིན་པར་བྱེད་ནུས། རང་གི་ལུས་
བརྒྱར་སྤྲུལ་ནུས། རང་གི་ལུས་རེ་རེའི་འཁོར་དུ་བྱང་སེམས་འཕགས་པ་
བརྒྱས་བསྐོར་བ་བྱེད་ནུས་པ་ནས་བཟུང་སྟེ། ས་གཉིས་པར་དེ་འདྲ་བའི་
ཡོན་ཏན་སྟོང་ཕྲག་སྡེ་ཚན་བཅུ་གཉིས། ས་གསུམ་པར་འབུམ་ཕྲག་བཅུ་
གཉིས། ས་བཞི་པར་བྱེ་བ་བརྒྱ་ཕྲག་བཅུ་གཉིས། ས་ལྔ་པར་བྱེ་བ་
སྟོང་ཕྲག་བཅུ་གཉིས། བ་དྲུག་པར་བྱེ་བ་འབུམ་ཕྲག་བཅུ་གཉིས། ས་
བདུན་པར་བྱེ་བ་ཁྲག་ཁྲིག་འབུམ་ཕྲག་བཅུ་གཉིས། ས་བརྒྱད་པར་སྟོང་
གསུམ་གྱི་རྡུལ་ཕྲ་རབ་ཀྱི་གྲངས་དང་མཉམ་པའི་སྡེ་ཚན་བཅུ་གཉིས།
དགུ་བར་སྟོང་གསུམ་འབུམ་ཕྲག་བཅུའི་རྡུལ་ཕྲ་རབ་ཀྱི་གྲངས་དང་མཉམ་
ས་
པའི་ཡོན་ ཏན་ སྡེ་ ཚན་ བཅུ་གཉིས། ས་བཅུ་བར་སངས་རྒྱས་ཀྱི་ཞིང་
བརྗོད་དུ་མེད་པའི་ཡང་བརྗོད་དུ་མེད་པའི་རྡུལ་ཕྲ་རབ་ཀྱི་གྲངས་དང་
མཉམ་པའི་ཡོན་ཏན་སྡེ་ཚན་བཅུ་གཉིས་ཐོབ་པའི་ཕྱིར། གསུམ་པ་ནི།
ས་དང་པོ་པས་འཛམ་བུ་གླིང་ལ་དབང་བསྒྱུར་བའི་རྒྱལ་བོར་སྐྱེ་བ་ལེན།
ས་གཉིས་པ་བས་གླིང་བཞི། ས་གསུམ་པ་བས་སུམ་ཅུ་རྩ་གསུམ། ས་
བཞི་བ་བས་འཐབ་བྲལ། ས་ལྔ་བ་བས་དགའ་ལྡན། ¸པ་དྲུག་པ་བས་
84

འཕྲུལ་དགའ། ས་བདུན་པ་བས་གཞན་འཕྲུལ་དབང་བྱེད།
བརྒྱད་པ་བས་སྟོང་སྤྱི་ཕུད་ཀྱི་བདག་པོ་ཚངས་པ་ཆེན་པོ། ས་དགུ་བ་
བས་སྟོང་གཉིས་པའི་ཚངས་བ་ཆེན་པོ། ས་བཅུ་བ་བས་འོག་མིན་གྱི་
ལྷའི་བུ་དབང་ཕྱུག་ཆེན་པོའི་སྐྱེ་བ་ལེན་པའི་ཕྱིར། འདི་དག་ནི་ཤས་ཆེ་
བ་ལ་དགོངས་པ་ཡིན་གྱི་ཁྱབ་མཐའ་བཟུང་བ་ནི་མ་ཡིན་ནོ། བཞི་པ་ནི།
ས་དང་པོར་ཆོས་ཉིད་མངོན་སུམ་དུ་རྟོགས་པའི་སྒོ་ནས་བསླབ་པ་གསུམ་
ལ་སྤྱོད་པའི་ཡོན་ཏན་ཐོབ། གཉིས་པར་ཚུལ་ཁྲིམས་ཀྱི་བསླབ་པ་དང་
གསུམ་པར་ལྷག་པ་ཏིང་ངེ་འཛིན་གྱི་བསླབ་པ་དང་། བཞི་བ་ལྔ་བ་དྲུག་
པ་རྣམས་སུ་ཤེས་རབ་ཀྱི་བསླབ་པ་ཐོབ་ཅིང་། ས་ལྷག་མ་བཞིའི་ཡོན་
ཏན་ཀྱང་བསླབ་པ་གསུམ་གྱི་ནང་དུ་འདུ་བའི་ཁྱད་པར་ཐོབ་པའི་ཕྱིར།
ལྔ་པ་ནི། ས་བཅུར་ཆོས་ཉིད་མངོན་སུམ་དུ་རྟོགས་པའི་མཉམ་བཞག་
ལས་ལངས་པའི་རྗེས་ཐོབ་ཏུ་རྟེན་འབྲེལ་བདེན་སྟོང་སྒྱུ་མ་ལྟ་བུ་ལ་ངེས་
ཤེས་འདྲེན་ཚུལ་མི་འདྲ་བ་བཅུ་ཡོད་དེ། ས་དང་པོའི་གནས་སྐབས་སུ་
ཆོས་བདག་བཀག་པ་ཙམ་གྱི་ཆོས་ཉིད་དེས་རང་གཞན་ཐམས་ཅད་ལ་ཁྱབ་
པར་རྟོགས་པས་ཆོས་ཉིད་ཀུན་འགྲོའི་ཚུལ་དུ་རྟོགས། ས་གཉིས་པར་
ཆོས་ཉིད་རྟོགས་པའི་ཐེག་ཆེན་གྱི་ལམ་དེ་ཐེག་དམན་གྱི་ལམ་ལས་མཆོག་
ཏུ་རྟོགས་པས་ཆོས་ཉིད་མཆོག་གི་དོན་དུ་རྟོགས། ས་གསུམ་པར་གསུང་
རབ་མང་ དུ་ཐོས་པ་ནི་ ཆོས་དབྱིངས་རྟོགས་པའི་རྒྱུ་མཐུན་དུ་ངེས་པས་
ཆོས་ཉིད་རྒྱུ་མཐུན་པའི་དོན་དུ་རྟོགས། ས་བཞི་པར་ལུང་གི་ཆོས་ལ་
སྲེད་པའི་ང་རྒྱལ་མེད་པས་ཡོངས་སུ་འཛིན་པ་མེད་པའི་དོན་དུ་རྟོགས།
ས་ལྔ་པར་རང་གཞན་ཐམས་ཅད་གང་ཟག་རང་རྐྱ་ཐུབ་པའི་རྫས་ཡོད་
ཀྱིས་སྟོང་ པའི་སྒོ་ ནས་ རྒྱུད་ཐ་དད་མེད་པར་རྟོགས། ས་དྲུག་པ་ཀུན་
85

ནས་ཉོན་མོངས་དང་རྣམ་བྱང་གཉིས་རྒྱུ་མེད་དང་མི་མཐུན་པའི་རྒྱུ་ལས་
མི་སྐྱེ་བར་རྟོགས་པའི་ཀུན་ཉོན་དང་རྣམ་བྱང་ཐ་དད་མེད་པའི་དོན་དུ་
རྟོགས། ས་བདུན་པར་ཆོས་ཉིད་མདོ་ལ་སོགས་པའི་ཆོས་ཀྱི་མཚན་མ་མི་
འབྱུང་བས་ཐ་དད་དུ་མེད་པའི་དོན་དུ་རྟོགས། ས་བརྒྱད་པར་ཆོས་ཉིད་
དེ་ཀུན་བྱང་གི་འགྲིབ་འཕེལ་མེད་པའི་དོན་དང་། མི་རྟོག་པའི་ཡེ་ཤེས་
དང་ཞིང་དག་པ་གཉིས་ལ་དབང་བའི་དོན་གྱི་གནས་སུ་རྟོགས། ས་དགུ་
པར་སོ་སོ་ཡང་དག་རིག་བཞི་ཐོབ་པས་ཆོབ་ཉིད་དེ་ཡེ་ཤེས་ལ་དབང་བའི་
དོན་གྱི་ གནས་ སུ་ རྟོགས། ས་བཅུ་བར་ སངས་ རྒྱས་དང་འཕྲིན་ལས་་
མཉམ་པས་ཆོས་ཉིད་དེ་ལས་ལ་དབང་ བའི་
༉་ གནས་ སུ་རྟོགས་པའི་ཕྱིར།
དྲུག་པ་ནི་ས་དང་པོ་ལ་ཡོངས་སྤྱོད་བཅུ། གཉིས་པ་ལ་བརྒྱད། གསུམ་
པ་ལ་ལྔ། བཞི་བ་དང་ལྔ་བ་ལ་བཅུ་བཅུ། དྲུག་པ་ལ་བཅུ་གཉིས།
བདུན་པ་ལ་ཉི་ཤུ། བརྒྱད་པ་ལ་བརྒྱད། དགུ་བ་ལ་བཅུ་གཉིས་རྣམས་
སུ་ཡོད་པའི་ཕྱིར། ས་བཅུ་པའི་ཡོངས་སྦྱོང་མངོན་རྟོགས་རྒྱན་ལས་་
དངོས་སུ་མ་བསྟན་ཀྱང་ཡོངས་སྦྱོང་མེད་པ་མིན་ཏེ། | ས་བཅུ་པ་ཐོབ་
པའི་གནས་སྐབས་སུ་སྐྱོན་ཟད་ཅིང་ཡོན་ཏན་འཕེལ་བའི་སྒོ་ནས་ས་གོང་
མར་བགྲོད་དགོས་པའི་ཕྱིར། བདུན་པ་ནི། ས་བཅུ་ཐོབ་པའི་གནས་
སྐབས་སུ་རྨི་ལམ་གྱི་རྟགས་མི་འདྲ་བ་རེ་འབྱུང་བའི་ཕྱིར། དྲོད་ཐོབ་པ་
ནས་གཉིད་སོགས་སྒྲིབ་པ་ལྔ་མེད་པར་བཤད་པས།
ས་བཅུ་ཐོབ་པ་ལ་
ཇི་ལྟར་རྨི་ལྟས་འོང་སྙམས་ན། བོད་སྔ་མ་ཁ་ཅིག་ཤེས་པ་གློ་བུར་པའི་
ཉམས་ སྣང་ རྨི་ ལམ་ བཞིན་ དུ་ ཤར་ བ་ ཡིན་ཞེས་གསུངས།
མཁས་པ་་
འགའ་ཞིག་གཉིད་མཚན་ཉིད་པ་ནི་འཕྲུལ་གྱི་འཁྲུལ་རྒྱུས་བསླད་པའི་ཤེས་
པ་ཡིན་པས་དག་ས་པ་ལ་མེད་ཅེས་ཟེར། མི་འཐད་དེ། དེ་དག་ལ་
}│
86

ཉོན་མོངས་ཅན་གྱི་གཉིད་མེད་ཀྱང་དགེ་བའི་གཉིད་ཡོད་པའི་ཕྱིར། ཉ་
ཊཱིཀ་ཡིད་ཀྱི་མུན་སེལ་ལས། གཉིད་ལ་གཉིས་ལས་འབྱུང་བ་རང་དབང་
མེད་པར་སྡུད་བྱེད་ཉེ་ཉོན་གྱི་གཉིད་མེད་ཀྱང་ཆེད་དུ་བྱིན་གྱིས་བརླབས་
པས་ལུས་རྒྱས་བར་བྱེད་པ་དགེ་བར་བགྲང་བའི་གཉིད་ནི་ ས་དེ་དག་ན་
ཡོད་པས་སྐྱོན་མེད་དོ། ཞེས་དང་། གསེར་ཕྲེང་ལས།
གསེར་ཕྲེང་ལས། གཉིད་ལ་
ཡུལ་ལ་འཇུག་པའི་ཤེས་པ་རང་དབང་མེད་པར་བྱེད་པ་ཉོན་མོངས་ཅན་
དང་། ལུས་རྟས་བར་བྱེད་པ་དགེ་བར་བགྲངས་བའི་གཉིད་གཉིས་ཡོད་
པས་སྔ་མ་མེད་ཀྱང་ཕྱི་མ་ཡོད་བས་སྐྱོན་མེད་དེ་ཞེས་པ་ལན་དོན་མཐུན་
དང་། ཞེས་གསུངས་པའི་ཕྱིར། ས་འོག་མ་འོག་མ་ནས་གོང་མ་གོང་
མར་འཕོ་བའི་ཚེ་མཉམ་བཞག་ནས་མཉམ་བཞག་ཏུ་འཕོ་བ་ཡིན་པའི་ཕྱིར་
ཏེ། ཐེག་ཆེན་གྱི་སྦྱོར་ལམ་ཆོས་མཆོག་ཆེན་པོ་ནས་ས་དང་པོར་འཕོ་བ་
ནས་བརྩམས་ཏེ་རྒྱུན་མཐའི་བར་ཆད་མེད་ལམ་ནས་རྣམ་མཁྱེན་སྐད་ཅིག་
དང་པོར་འཕོ་བའི་བར་དེ་ཡིན་པའི་ཕྱིར། སྨྲས་པ། ཐར་ལམ་གསུམ་
གྱི་ཐེམ་སྐས་ལ་བརྟེན་ནས། བྱང་ཆུབ་གསུམ་གྱི་ཁང་བཟང་བགྲོད་པའི་
ཚུལ། རང་བཟོ་སྤངས་ཏེ་རྣམ་དཔྱོད་ཞིབ་མོ་ཡིས། ཤིང་རྟ་ཆེན་པོའི་
གཞུང་བཞིན་གསལ་བར་བཀོད། དགེ་བས་མཁའ་མཉམ་ལུས་ཅན་མ་
ལུས་པ། ཐེག་མཆོག་གོ་གྱོན་ཤེས་ རབ་མཚོན་ཐོགས་ནས། བདུད་
བཞིའི་དགྲ་སྡེ་མ་ལུས་ཀུན་བཅོམ་སྟེ། སྐུ་གསུམ་ནོར་བུའི་ཁྲི་ལ་འཁོད་
གྱུར་ཅིག ཅེས་པ་ལམ་གྱི་རྣམ་བཞག་ཐེག་གསུམ་མཛེས་རྒྱན་ཞེས་བྱ་
ཨ་ལག་ཤཱ་ནས་བྱང་ཕྱོགས་སྐྱེ་དགུའི་འདྲེན་མཆོག་དམ་པར་
འདི་ནི།
གྱུར་ བ་ ཀུན་ གྲོལ་ ནོ་ མོན་ ཧན་ རིན་ པོ་ ཆེས། བཀྲ་ ཤིས་ པའི་ ལྷ་ རྫས།
དངུལ་གྱི་མཎྜལ་བཅས་བསྐུལ་བའི་ངོར་བཙུན་བ་དཀོན་མཆོག་འཇིགས་
87

མེད་དབང་པོས་སྦྱར་བའོ།
ཨོཾ་སྭ་སྟི།
ས་ལམ་ཇི་ལྟར་བགྲོད་ཚུལ་ཕྲ་ཞིབ་རྣམས། ། ཁ
མ་ནོར་མ་འདྲེས་བཀྲ་བ་དབང་གཞུའི་གར། །
རྗོད་བྱེད་ཀུན་གསལ་ངོས་སུ་སྣང་བ་ལས། །
ངོ་མཚར་གཟིགས་མོར་འཆར་བའི་ལེགས་བཤད་ཀྱང།
།
ཆོས་རྒྱུན་ཟད་མི་ཤེས་པའི་དཔལ་འབྱོར་ལ། །
གཟུར་གནས་དཔྱོད་ལྡན་འདོད་དགུར་ལོངས་སྤྱོད་ཕྱིར། །
པར་དུ་བསྐྲུན་པའི་དགེ་བས་ལུས་ཅན་རྣམས།
ས་ལམ་རྟོགས་པ་མྱུར་དུ་མཐར་ཕྱིན་ཤོགཿ ། ཅེས་པ་འདི་ནི་ཨུ་
རང་རབ་འབྱམས་པ་དགེ་ལེགས་རྒྱ་མཚོས་རྒྱུ་ཡོན་སྦྱར་བ་དང་། མཁར་
སྔོན་ཤི་རེ་གེ་ཐུ་བླ་མ་ནས་ཀྱང་དངུལ་སྲང་དོའི་ཞལ་འདེབས་གནང་ནས་
བཤད་སྒྲུབ་བསྟན་པའི་འབྱུང་གནས་སྐུ་འབུམ་བྱམས་པ་གླིང་དུ་དཔར་དུ་
བསྒྲུབས་པའོ།
1:|:ཀྱང : 1: